open-index/open-wikipedia-markdown huggingface dataset:
Claudio Barragán

**Claudio Barragán Escobar**, nado en Manises (València) o 10 de abril de 1964, é un exfutbolista e actual adestrador de fútbol español. Dende marzo de 2025 adestra o Eldense B. Xogaba de dianteiro e foi internacional coa selección española.

## Traxectoria 
### Como xogador 
A fama tardou en chegarlle por problemas físicos no seu xeonllo que lle impediron facer unha mellor progresión. Típico dianteiro centro, remataba coas dúas pernas aínda que era destro e tiña un moi bo remate de cabeza.

Pertenceu ao RCD Mallorca, que en 1992 xogou a final da Copa do Rei onde destacou xunto con xogadores como Miguel Ángel Nadal, Álvaro Cervera Díaz, ou Marcos Martín e o porteiro Ezaki Badu.

No Deportivo da Coruña viviu os seus mellores anos deportivos, facendo xunto a Bebeto a gran dianteira do denominado "Superdépor", coa aliñación formada en numerosas ocasións por Liaño, Albístegui, Nando, Ribera, Miroslav Đukić, López Rekarte, Mauro Silva, Adolfo Aldana, el mesmo, Fran e Bebeto. Gañou unha Copa do Rei na tempada 1994-95.

Na tempada 1995–96 fichou polo acabado de ascender UD Salamanca, xogando 38 partidos e anotando 11 goles. O equipo non puido evitar o descenso como último clasificado.

Na campaña 1996–97&nbsp;firmou polo Elche CF, en Segunda División B. Esa tempada lograron o ascenso a Segunda División, logo de quedar segundos e pasar a eliminatoria. Na tempada 1997–98 o equipo non puido evitar o descenso á categoría de bronce, logrando novamente volver a Segunda División tras a campaña 1998–99. Na tempada 1999–00 lograron a permanencia, ano no que Claudio rescindiu o seu contrato, con 35 anos.

Entre 2002 e 2004, Claudio xogou no Alone de Guardamar.

### Selección nacional 
En 1992 Claudio xogou 6 partidos coa selección española, onde non conseguiu ningún gol.

### Como adestrador 
Na tempada 2008–09 fíxose cargo do Elche. Foi destituído o 4 de outubro de 2009 debido ao mal inicio da tempada e despois de perder co Hércules CF, máximo rival, (3–0).

De cara a tempada 2014–15 non renovou coa Ponferradina, sendo substituído por José Manuel Díaz.

O 7 de decembro de 2016 anunciouse a súa contratación polo CD Mirandés até o remate da tempada 2016–17, de Segunda División, en substitución de Carlos Terrazas.

## Palmarés 
;Deportivo
* Copa do Rei: 1994–95

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Plan Marshall

dereita|miniatura|260px|Un dos numerosos carteis creados para promover o Plan Marshall en Europa. A bandeira que está entre as de Alemaña e Italia é a de Trieste.

O **Plan Marshall**, oficialmente Programa de Recuperación Europea foi un conxunto de medidas económicas ideadas polo xeneral estadounidense George Marshall, para a reconstrución de Europa despois da segunda guerra mundial.

## Situación despois da guerra 
Despois da segunda guerra mundial as economías europeas quedaron gravemente resentidas polos esforzos da contenda e os estragos que esta provocou. Consolidándose Estados Unidos, como líder económico mundial, xa que a guerra so tocou o seu territorio en moi poucas ocasións. Os principais compradores da súa produción eran os países europeos, pero ante a mala situación das súas economías os expertos deduciron que so poderían seguir pagando as compras durante pouco máis dun ano. Os EUA dispuñan dun exceso de capitais e produtos enorme, e a situación parecíase demasiado á crise dos anos 1920. Isto sumado ó progresivo triunfo do comunismo nos países do leste, que lle restaba liderado aos EUA obrigounos a actuar en Europa occidental.

## O plan 
Anunciado en xuño de 1947 e aprobado na primavera de 1948, tiña como obxectivo dar axuda selectiva á recuperación da produción, sen provocar aumentos de inflación e malestar político. Estados Unidos asegurábase un mercado solvente para as súas exportacións e a implantación do seu sistema económico.

## Axuda financeira recibida
Lei de uso e ensinanza do valenciano

miniatura|290px|dereita|Distribución dos municipios de predomino lingüístico oficial valenciano (verde escuro) e castelán (verde claro), segundo a Lei de uso e ensinanza do valenciano
A **Lei de uso e ensinanza do valenciano** (Lei 4/1983, de 23 de novembro, de uso e ensinanza do valenciano) é unha lei en vigor, publicada o 23 de novembro de 1983, promovida polo entón goberno socialista da Generalitat Valenciana, presidido por Joan Lerma, e aprobada polas Cortes, regulando os dereitos dos cidadáns a utilizar a valenciano e a obriga das institucións a facer que estes dereitos se cumpran.

Ao existir zonas consideradas como tradicionalmente de fala castelán, existen municipios e comarcas de predominio lingüístico oficial valenciano e municipios e comarcas de predominio lingüístico castelán. O *Título V* da lei inclúe unha lista dos municipios de cada predominio. O preámbulo da lei estabelece que para a confección da listaxe se utilizaron os mapas e relacións determinados polo Instituto de Filoloxía Valenciana da Universitat de València e da Universitat de Alacant, sen precisar as referencias de ditos traballos nin os criterios utilizados polas universidades.

## Véxase tamén
### Ligazóns externas
* Texto completo da Lei de uso e ensinanza do valenciano .
Giovanni Berchet

**Giovanni Berchet**, nado o 23 de decembro de 1783 e finado o 23 de decembro de 1851, foi un escritor italiano.

## Traxectoria 
Naceu en Milán nunha familia de orixe savoiana baixo o nome de **Riccardo Michelini**, na súa mocidade traduciu poesía que expresaba o novo gusto romántico como a oda "*The Bard*" de Thomas Gray e novelas como "*The Vicar of Wakefield*" de Oliver Goldsmith.

En 1816 escribiu o manifesto máis importante do romanticismo italiano, a "*Lettera semiseria di Grisostomo al suo figliolo*". En 1818 formou parte do grupo que fundou Il Conciliatore, a publicación que se constituíu en voceira das posicións románticas. Dous anos despois inscribiuse na sociedade secreta da Carbonería, cultivando simultaneamente a paixón política e a literaria. Participou na insurrección de 1821 e ó fracasar tivo que se exiliar en París, Londres e finalmente Bélxica. Durante o período belga sobresae a súa produción pética: "*I profughi di Parga*" (1821), "*Romanze*" (1822-1824) e "*Le fantasie*" (1829). Volveu a Italia en 1845, participou nos cinco días de Milán en 1848 e loitou con todos os medios posibles pola consecución da unidade de Italia, logo do fracaso da Primeira Guerra de Independencia Italiana e a inicial prevalencia de Austria tívose que retirar ó Piemonte. En 1850 aliouse coa dereita histórica e elixírono ó Parlamento subalpino. Morreu na capital piemontesa o ano seguinte.

## Véxase tamén 
### Bibliografía 
* G. Berchet, *Opere edite e inedite*, a c. di L. Cusani, Milán 1863;
* Italo Bertelli, ''L'itinerario umano e poetico di Giovanni Berchet*, Giardini, Ghezzano (PI), 2005; ISBN 88-427-0437-7
* M. Fubini, *Romanticismo italiano, Bari 1953;
* G. Derla, *Poetica e ideologia di G. Berchet*, en «Convivium» 36 (1968), pp. 293-308;
* V. Spinazzola, *La poesia come spettacolo di G. Berchet*, na *Storia della letteratura Garzanti*, VII, pp.&nbsp;972–984.

### Ligazóns externas 
* *Lettera semiseria*  
* Prose e poesie. - Milán: Manini, 1864 
**Opere. Poesie - Vol. 1, (1911)*  
**Opere. Scritti critici e letterari - Vol. 2 (1912)*
The Look

**"The Look"**, escrito por Per Gessle e interpretado por Roxette, foi lanzado como single a principios de 1989 do álbum *Look Sharp!*. A canción converteuse no éxito internacional de Roxette, que finalmente expuxo o dúo de músicos aos consumidores de fóra de Suecia despois de máis dun intento. Alcanzaron a cima das listas de sinxelos dos Estados Unidos en 1989 converténdose no seu primeiro número un nese país e alcanzando a sétima posición no Reino Unido.

## Lista de temas 
### 7" single 
### 12" maxi 
### CD maxi 
### 12" Remixes 
## Posición nas listas 
## Véxase tamén 
### Ligazóns externas 
* Roxette , páxina oficial de Roxette.
* Marie Fredriksson, páxina oficial de Marie Fredriksson.
* Gessle, páxina oficial de Per Gessle.
* Run to Roxette, comunidade on-line de fans.
* The Daily Roxette, comunidade on-line de fans.
Bruce Lee

**Bruce Lee** (李小龍), nado como **Lee Jun-fan** o 27 de novembro de 1940 en San Francisco (California) e finado o 20 de xullo de 1973 en Hong Kong, foi un artista marcial e actor estadounidense de orixe chinesa.

## Biografía 
Recoñecido expoñente de fama mundial e renovador das artes marciais de mediados do século XX, dedicou a súa vida a esta disciplina, estudou formalmente Wing Chun co mestre Yip Man, e creou o seu propio estilo persoal de arte marcial, Jeet Kune Do (JKD) ou "a arte do puño interceptor".
[miniatura|300px|centro|Voz de Bruce Lee: //gl.wikiquote.org/wiki/Bruce_Lee "*Se auga, meu amigo.*"]
As súas películas, entrevistas e principalmente o seu carisma e influencia contaxiaron e estenderon o auxe da paixón polas artes marciais por todo Occidente, xerando unha onda de seguidores a través de todo o mundo. A súa pegada aínda perdura no tempo, de tal maneira que quedou na historia, como unha grande icona das artes marciais do século XX.

## Filmografía 
## Véxase tamén 
### Ligazóns externas 
* Entrevista a Bruce Lee en 1971 
* Dragon Bruce Lee.es 
* Bruce Lee web.com
Dressed for Success

**"Dressed for Success"** é o segundo single do álbum *Look Sharp!* do dúo de pop sueco Roxette, e foi lanzado o 28 de xuño de 1989. Estivo no Top 10 de Australia en setembro dese ano. A gravación da canción foi marcada por unha disputa entre os compoñentes do grupo pero isto aparentemente contribuíu a mellorar a interpretación de Marie:

*Eu estaba case louca cando fixen a canción. Todo o que rodeaba a sesión saía mal, discutíamos os arranxos (...) estaba morta de cansazo cando fun facer as voces. Foi como unha explosión e repentinamente fixeno, hmm... Isto é*.

-	Marie Fredriksson, no libreto de Don't Bore Us, Get to the Chorus!

Orixinalmente, "Dressed for Success" foi o seu primeiro single en Suecia para promover o álbum.

## Lista de temas 
## Posición nas listas 
## Véxase tamén 
### Ligazóns externas 
* Roxette , páxina oficial de Roxette.
* Marie Fredriksson, páxina oficial de Marie Fredriksson.
* Gessle, páxina oficial de Per Gessle.
* Run to Roxette, comunidade on-line de fans.
* The Daily Roxette, comunidade on-line de fans.
César Sampaio

**Carlos César Sampaio Campos**, nado en São Paulo o 31 de marzo de 1968, é un exfutbolista brasileiro, que xogaba como centrocampista. Foi internacional coa selección brasileira.

## Traxectoria 
Xogaba como mediocampista defensivo, con pouca técnica pero gran físico. A súa presenza en accións defensivas era de grande importancia, xa que roubaba gran cantidade de balóns, pero non así en ataque, xa que non tiña lucidez para distribuír o xogo, onde a súa participación era discreta. Ofensivamente destacaba o seu gran disparo coa cabeza e un potente tiro.

## Selección nacional 
Xogou 42 partidos coa camisola do Brasil, anotando 6 goles. Xogou o Mundial de Francia de 1998, a Copa Confederacións 1997 e a Copa América 1997.

## Clubs 
## Palmarés 
### Palmeiras 
* 1 vez gañador do Torneo Rio-São Paulo: 1993
* 2 veces gañador do Campionato Paulista: 1993 e 1994
* 2 veces gañador do Campionato Brasileiro: 1993 e 1994
* 1 vez gañador da Copa Libertadores: 1999

### Deportivo da Coruña 
* 1 vez gañador da Supercopa de España: 2000

### Selección Brasileira 
* 1 vez gañador da Copa América: 1997
* 1 vez gañador da Copa Confederacións: 1997

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en transfermarkt.es
Dance Passion

***Dance Passion*** é un álbum de remesturas do primeiro álbum de Roxette, *Pearls of Passion*. Foi lanzado unicamente en vinilo o 27 de marzo de 1987 e nunca se lanzou oficialmente en CD.

## Lista de temas 
### Cara A 
### Cara B 
## Véxase tamén 
### Ligazóns externas 
* Roxette , páxina oficial de Roxette.
* Marie Fredriksson, páxina oficial de Marie Fredriksson.
* Gessle, páxina oficial de Per Gessle.
* Run to Roxette, comunidade on-line de fans.
* The Daily Roxette, comunidade on-line de fans.
Adolfo Aldana

**Adolfo Aldana Torres**, nado en San Roque (Cádiz) o 5 de xaneiro de 1966, é un exfutbolista español e actual adestrador de fútbol. Aínda que comezou como dianteiro foi evolucionando na súa demarcación para pasar a xogar na posición de mediocampista ó interior dereito, aínda que sempre con vocación ofensiva.

## Traxectoria 
### Como xogador 
Formado nas canteiras xuvenís do Real Madrid CF, debutou co primeiro equipo o 2 de xaneiro de 1989 nun partido fronte ao FC Barcelona, no que resultou vencedor o equipo branco. Desde ese momento converteuse nun dos xogadores de banco máis utilizado, sendo o seu rendemento de gran nivel. Destacou non só polo seu gran rendemento senón polo seu gran parecido con Míchel, que naqueles momentos monopolizaba o carril dereito do equipo merengue. Colaborou activamente na consecución das ligas de 1989 e 1990 do equipo branco así como na Copa do Rei de 1989 e o subcampionato de 1990.

O seu bo rendemento e o seu bos xeitos fixeron que outros equipos fíxense nel, especialmente o Atlético Madrid do polémico Jesús Gil, no entanto Aldana quedou no Real Madrid ata 1992. Tras a fichaxe de Luis Enrique polo Real Madrid, as súas oportunidades no club branco decreceron; ademais o Real Madrid atravesaba graves problemas económicos que posibilitaron a súa saída. Con todo o seu destino, non foi un club grande, senón o modesto Deportivo da Coruña, que ascendera había só un par de anos. No Deportivo da Coruña presidido por Augusto César Lendoiro e dirixido por Arsenio Iglesias realizou unha gran tempada, que o levou á selección española da man de Javier Clemente, para substituír curiosamente a Míchel, e ao Depor a loitar polo título de liga.

A aliñación de 1992–93 do Dépor é a coñecida como "Súper Dépor" que foi aprendida por todos os bos afeccionados ao fútbol: Liaño, Albístegui, Nando, Ribera, Djukic, López Rekarte, Mauro Silva, **Adolfo Aldana**, Fran, Bebeto e Claudio Barragán.

Unha grave lesión mantívoo 14 meses afastado dos terreos de xogo, e non puido acudir ao mundial dos Estados Unidos. Non volveu xogar ata a tempada 94-95, na que seguiu contando co apoio dos técnicos e da afección, aínda que o seu rendemento nunca chegou a ser tan bo como o de antes. Na tempada 1995-96 deixou o Dépor para reforzar o RCD Espanyol clasificado para a copa da UEFA, con todo, xogou poucos partidos e decidiu retirarse dos terreos de xogo.

### Como adestrador 
Tras deixar o fútbol realizou os estudos que o converteron en adestrador nacional, ocupando na actualidade o cargo de seleccionador andaluz.

## Palmarés 
* Liga 1988-89, 1989-90 co Real Madrid. 
* Copa do Rei 1989 co Real Madrid.
* Supercopa 1990 co Real Madrid.
* Copa do Rei 1995 co Deportivo da Coruña.
* Subcampionato de liga 1994 co Deportivo da Coruña
* Supercopa 1995 co Deportivo da Coruña

## Notas 
## Véxase tamén 
### Ligazóns externas 
* Datos do xogador en futbol.sportec.es
The Videos (vídeo de Roxette)

***The Videos*** é un vídeo recompilatorio do dúo de pop sueco Roxette, lanzado en VHS e Laserdisc o 16 de novembro de 1991. Inclúe os vídeos dos singles de éxito dos álbums *Look Sharp!* e *Joyride*, como tamén "It Must Have Been Love" do banda sonora da película *Pretty Woman* e o documental *The Making of Joyride*.

## Lista de temas 
## Véxase tamén 
### Ligazóns externas 
* Roxette , páxina oficial de Roxette.
* Marie Fredriksson, páxina oficial de Marie Fredriksson.
* Gessle, páxina oficial de Per Gessle.
* Run to Roxette, comunidade on-line de fans.
* The Daily Roxette, comunidade on-line de fans.
Live-Ism

***Live-Ism*** é o vídeo dun concerto do dúo de pop sueco Roxette, lanzado en VHS e Laserdisc o 5 de outubro de 1992. Inclúe imaxes dun concerto en Sidney (Australia) gravado o 13 de decembro de 1991, durante a xira *Join the Joyride 1991-92*, como un documental "detrás das cámaras" e o vídeo musical de "How Do You Do!"

## Lista de temas 
## Véxase tamén 
### Ligazóns externas 
* Roxette , páxina oficial de Roxette.
Ballad & Pop Hits

***Ballad & Pop Hits - The Complete Video Collection*** é un DVD do dúo de pop sueco Roxette, lanzado o 17 de novembro de 2003. Inclúe tódolos vídeos musicais gravados polo dúo dende 1987 ata 2003, divididos en *Ballad Hits* e *Pop Hits*.

## Lista de temas 
### Ballad Hits 
### Pop Hits 
### Extras 
### Documentais 
## Véxase tamén 
### Ligazóns externas 
* Roxette , páxina oficial de Roxette.
* Marie Fredriksson, páxina oficial de Marie Fredriksson.
* Gessle, páxina oficial de Per Gessle.
* Run to Roxette, comunidade on-line de fans.
* The Daily Roxette, comunidade on-line de fans.
Val de Lemos

[300px|miniatura|O Val de Lemos visto desde a [A Veneira de Roques, Ferreiros, A Pobra do Brollón|Veneira, na serra do Courel]][300px|miniatura|dereita|Os [Canóns do Sil, límite do Val de Lemos polo sur]][300px|miniatura|dereita|Vista do castelo de [Monforte de Lemos, a capital e a cidade máis importante do Val de Lemos]]O **Val de Lemos** é unha comarca natural galega, unha extensa planicie situada ó sur da provincia de Lugo, en Galicia.
Ocupa a maior parte da comarca de Terra de Lemos e corresponde coa depresión tectónica do río Cabe e os seus afluentes, coincidindo cunha sucesión de superficies de aplanamento a distintos niveis e dominadas pola sensación de planitude, só alterada polos canóns dos ríos Cabe, Miño e Sil e polos contrafortes occidentais da veciña serra do Courel. É unha das comarcas naturais mellor delimitada pola depresión do sector central, enmarcada por unha serie de montañas circundantes.

## Xeografía
O Val limita ao leste coa Serra do Courel. Ao norte o río Mao separa o val de Lemos dunhas pequenas serras, detrás das que está o Val de Sarria. Polo oeste limita con numerosas serras, como a Serra das Penas ou os Montes de San Paio, que o separan do río Miño. Polo sur limita co río Sil e os seus Canóns.

### Altitude
A altitude do val oscila entre os 200 e 700 metros, tendo a súa maior parte unha altitude inferior aos 450 metros. Cabe destacar pequenas serras como a Serra de Pedrouzos e a Serra do Moncai, e algúns montes como:
*San Ciprián (659 m)
*Castillón (571 m)
*O Covallo (564 m)
*Moncai (531 m)
*Penelas (482 m)
*Tralomoredo (451 m)
*Lavide (360 m)

### Hidrografía
Numerosos ríos cruzan o val de Lemos, pertencendo todos eles á cunca hidrográfica do Cabe, afluente do Sil. O Cabe travesa o val en dirección NE-SO, recibindo as augas de numerosos afluentes como os ríos Cinsa, Carabelos, Ferreira, Mao e Saa, e pasando polo centro urbano da cidade de Monforte de Lemos, situada aproximadamente no centro do Val de Lemos.

### Clima
O clima é oceánico-continental moi cálido propiciado polo Val do río Miño e polas altas montañas do Courel. Caracterízase por unha temperatura media que oscila entre os 12-14&nbsp;°C, cunhas precipitacións de menos de 1.000 l/m² anuais e cun risco de xeada duns 4-5 meses. No verán danse seguido rexistros con temperaturas moi altas, que chegan a rozar os 40&nbsp;°C.

## Cultivo da vide
O terreo e as condicións climatolóxicas fan que o territorio do Val de Lemos sexa bo para o cultivo da vide, pertencendo as súas terras á D.O. Ribeira Sacra.

## Comunicacións
As principais estradas do val son a N-120, LU-546, CG-2.1, a parte das liñas de ferrocarril Monforte-Vigo e A Coruña-Lugo-Palencia.

## Véxase tamén
### Outros artigos
*Comarca de Terra de Lemos
*Denominación de Orixe Ribeira Sacra
*Monforte de Lemos
*Ribeira Sacra
*Río Cabe
Medalla Castelao

miniatura|Título acreditativo outorgado a Emilio González López en 1984.
miniatura|Título acreditativo outorgado ás Asociacións de Amigos do Camiño de Santiago en 2020.
A **Medalla Castelao** é un recoñecemento honorífico creado pola Xunta de Galicia para homenaxear aquelas persoas ou institucións que desenvolvesen, dentro ou fóra de Galicia, unha obra artística, literaria, cultural, científica ou en calquera outra liña que o faga merecedor desta distinción.

## Historia e características 
Foi creada en 1984 e outórgase cada 28 de xuño, coincidindo co regreso dos restos mortais de Castelao a Galicia en 1984, para ser inhumado no Panteón de Galegos Ilustres, de Santiago de Compostela. Concédese por acordo da Xunta de Galicia, previa proposta das institucións ou entidades galegas, sexa a persoas ou a organismos, coa única condición de que non pode concederse a título póstumo.

Fisicamente, a Medalla Castelao mide 50&nbsp;mm no seu eixo maior e 36 no menor. Reproduce no anverso a cruz deseñada por Castelao para *As cruces de pedra na Galiza*, sobre fondo azul, e a lenda "*Deus fratresque Gallaeciae*"; e no reverso o nome da persoa distinguida e a data de concesión. A medalla vai pendurada cun cordón trenzado en branco e azul.

As Medallas Castelao concédense a un número variable de persoas cada ano.

### Galardoadas/os 
(Para as edicións anteriores, véxase a correspondente caixa de navegación ao final desta mesma páxina).

;2020
* A Roda, Xosé Manuel Piñeiro, Ana Peleteiro, Pilar Cernuda e Asociación de Amigos do Camiño de Santiago.

;2021
* Santiago Pemán, Esther Eirós, Manuel Vila, Xoán Luís Saco e o Centro Superior de Hostalería de Galicia.

;2022
* Camilo Nogueira, Javier Olleros, Javier Sánchez de Dios, club de fútbol sala Pescados Rubén de Burela, Coral Polifónica El Eco.

;2023
* Susana Rodríguez Gacio, Ledicia Costas, Siniestro Total, Lino de Prado e Rafael López López.
**2024**
* Asociación de Médicos Galegos (Asomega), Leilía, Maite Isla, Amancio López Seijas e Borja Golán.
**2025**

* Luar na Lubre, Víctor Freixanes, Emilio Pérez, Rosa Rodríguez e a Asociación Galega de Afectados pola Esclerose Lateral Amiotrófica.

## Galería de imaxes 
## Notas 
## Véxase tamén 
### Outros artigos 
* Medalla de Galicia
### Ligazóns externas 
*
Ariel Mendizábal

**Ariel Hernán Mendizábal Rey**, nado o 9 de febreiro de 1981 na Arxentina, é un pasteleiro galego, especializado na fabricación de sobremesas e doces de chocolate.

## Traxectoria 
A súa familia era de emigrantes vascos na Arxentina, con tradición pasteleira. O primeiro obradoiro de doces fora aberto polo seu bisavó en 1936. Volveu a Galiza coa familia na infancia, e instalouse primeiro en Ribeira e logo na Coruña. Nesta cidade comezou a estudar nunha escola de arte, pero ao pouco, no ano 2000, marchou estudar e traballar co mestre pasteleiro español Paco Torreblanca, a Alacant. Posteriormente regresou a Galicia, e abriu un local con obradoiro e venda en Vilaboa (Culleredo).

En 2005 obtivo o título de Mestre chocolateiro de España e a finais dese mesmo ano quedou finalista no Campionato mundial World Chocolate Master París. En 2009 foi seleccionado para representar a España na Copa do Mundo da Pastelería, que se celebrou en Lión (Francia), e quedou na posición 19ª.

## Notas 
## Véxase tamén 
### Ligazóns externas 
* Web do seu obradoiro.
Listen to Your Heart

**"Listen to Your Heart"** foi o terceiro single lanzado en Estados Unidos do álbum do 1988 chamado *Look Sharp!* do dúo sueco de pop Roxette. A canción foi escrita por Per Gessle e Mats M.P. Persson. Alcanzou o número 1 no Billboard Hot 100 o 4 de novembro de 1989, sendo o seu segundo sinxelo en logralo ese ano.

## Lista de temas 
### 7" single 
### CD maxi 
## Posición nas listas 
## Véxase tamén 
### Ligazóns externas 
* Roxette , páxina oficial de Roxette.
* Marie Fredriksson, páxina oficial de Marie Fredriksson.
* Gessle, páxina oficial de Per Gessle.
* Run to Roxette, comunidade on-line de fans.
* The Daily Roxette, comunidade on-line de fans.
LAN party

Unha **LAN party** ou **Festa LAN** é un evento que reúne a un grupo de persoas cos seus computadores para xogar, compartir e intercambiar información, ademais de poder chegar a coñecer xente, facer amigos e aprender doutras persoas sobre tecnoloxía.

O nome tomase da forma en como se interconectan os computadores: mediante unha rede de área local (LAN), o que lles permite intercambiar datos a altas velocidades. Hai diferentes variantes de LAN, principalmente inalámbricas e cableadas. Neste tipo de eventos xeralmente as conexións son por medio de redes cableadas pois obtense moita máis velocidade e rendemento e evítanse as interferencias propias das redes inalámbricas.

## Véxase tamén 
### Ligazóns externas 
* Asociación XIGa
* Xuventude Galicia Net
* DC-Team (Grupo de afeccionados)
Sant Vicent del Raspeig

**Sant Vicent del Raspeig** (en castelán: *San Vicente del Raspeig*, cooficiais) é un concello do País Valenciano situado no noroeste da área metropolitana de Alacant, da provincia de Alacant. Ten 51.507 habitantes (INE 2008).

No termo municipal de Sant Vicent do Raspeig atópase, desde o seu fundación en 1979, o campus da Universidade de Alacant. Este feito valeulle para colocárselle a etiqueta de cidade universitaria e de residencia. Os núcleos urbanos de Alacant e de Sant Vicent forman un continuo urbanizado, ademais de posuír boas comunicacións entre si como trens de Proximidades ou o tranvía TRAM.

O topónimo do municipio xurdiu a raíz da estancia de Vicente Ferrer nas terras do Raspeig sobre 1411. O municipio creceu ao redor dunha ermida situada nas terras do Raspeig. Dende o século XVII, polo menos, documéntase a existencia en distintos protocolos notariais dos primeiros núcleos de poboación habitados no que hoxe coñecemos como Sant Vicent del Raspeig. O carácter de lugar de paso e á vez cruzamento de camiños das súas terras marcou o seu desenvolvemento histórico ao longo de séculos. A súa independencia total chegou en 1848 tras anos dun dilatado proceso segregacionista da cidade de Alacant.

Posteriormente, no século XX produciuse a industrialización do municipio e a súa inclusión na área metropolitana de Alacant, coa conseguinte medra demográfica. No século XX o municipio experimentou unha extensión urbanística de xeito moi similar ao concepto de cidade lineal coas avenidas Ancha de Castelar e Alacant como principal eixe vertebrador.
Db

As siglas **DB**, **Db** ou **dB** poden facer referencia a:

* O **Dubnio**, elemento químico de símbolo químico **Db**
* Unha **Base de datos**, segundo as siglas en inglés *Data Base (DB)*.
* O **Decibel**, de notación **dB**, unha unidade de medida acústica.
* **Dragon Ball**, unha serie de anime
Pa

**Pa** pode referirse a:

*O símbolo de **pascal**, unidade física de presión;  
*O símbolo do elemento químico **protoactinio**;
*A ferramenta **pa**;
*A letra **は** da escritura **hiragana**;
*O asentamento **Pā**, propio dos maorís.

Como topónimo, pode referirse a:

;En Galiza
***Pa de Abaixo**, lugar da parroquia de Espiñaredo, no concello das Pontes de García Rodríguez;
***Pa de Arriba**, lugar da parroquia de Espiñaredo, no concello das Pontes de García Rodríguez.

;Fóra de Galiza

;En Burkina Faso
***Pâ**, departamento en Burkina Faso.
No

***NO*** ou ***no*** pódense referir a:

***NO**
**  Óxido nítrico cuxa fórmula é **NO**;
** Noroeste cuxo símbolo alfabetizábel é **NO** ou **NW**.
** código *ISO 3166-1 alpha-2* para **Noruega**.
** **Nova Orleáns**, cidade de Luisiana, Estados Unidos de América.
** **New Order**, unha banda postpunk e rock alternativo británica.

***No**
** símbolo químico do **nobelio**
** **&#8470;**, o símbolo de **número**
** ***No*** un single da cantante colombiana Shakira extraído do seu álbum *Fijación Oral Vol. 1*;
** ***No***, filme chileno dirixido por Pablo Larraín e protagonizado por Gael García Bernal, inspirado no Plebiscito nacional de Chile de 1988;
** **Nō**, unha das manifestacións do drama musical tradicional xaponés, Nô, Noh;
***no**
** **no**, contracción da preposición *en* co artigo *o*. No, na, nos, nas.
** o pronome persoal **no**.
** código ISO 639 para **lingua norueguesa**
** ***non*** en inglés, español e catalán.

## Véxase tamén 
* **Nó (homónimos)**
Dangerous

**"Dangerous"**, escrito por Per Gessle, foi o cuarto sinxelo lanzado do álbum de Roxette, *Look Sharp!*. Lanzado a finais de 1989, foi o terceiro sinxelo do grupo en alcanzar o Top 10 no Billboard Hot 100, estando durante dúas semanas na segunda posición en febreiro de 1990.

## Lista de temas 
## Véxase tamén 
### Ligazóns externas 
* Roxette , páxina oficial de Roxette.
* Marie Fredriksson, páxina oficial de Marie Fredriksson.
* Gessle, páxina oficial de Per Gessle.
* Run to Roxette, comunidade on-line de fans.
* The Daily Roxette, comunidade on-line de fans.
Villanúa

**Villanúa** (en aragonés: **Villanuga**) é un concello na comarca da Xacetania, na provincia de Huesca, comunidade de Aragón. Esténdese por unha área de 58,2&nbsp;km² onde no ano 2018 vivían 447 habitantes. Encóntrase a 953 metros sobre o nivel do mar.
Joyride (sinxelo)

***Joyride***, escrito por Per Gessle, foi o primeiro sinxelo lanzado polo dúo de pop sueco Roxette do seu álbum de 1991 *Joyride*, tralo grande éxito que supuxo o seu anterior álbum *Look Sharp!* O single alcanzou a cima das listas en Europa, Australia, Canadá e os Estados Unidos, onde estivo unha semana na primeira posición do Billboard Hot 100, sendo o último en facelo, en maio de 1991. No Reino Unido, o single alcanzou a cuarta posición.

Nas entrevistas, Gessle afirma que tivo a idea para a liña de apertura da canción da súa noiva no momento en que lle deixou unha nota sobre o seu piano que dicía: "*Hello, you fool, I love you*" ("Ola, parvo, ámote")

## Lista de temas 
### CD maxi 
### 7" single 
## Posición nas listas 
## Notas 
## Véxase tamén 
### Ligazóns externas 
* Roxette , páxina oficial de Roxette.
* Marie Fredriksson, páxina oficial de Marie Fredriksson.
* Gessle, páxina oficial de Per Gessle.
* Run to Roxette, comunidade on-line de fans.
* The Daily Roxette, comunidade on-line de fans.
O Outeiro, Lago, Valdoviño

**O Outeiro** é un lugar da parroquia de Lago no concello coruñés de Valdoviño na comarca de Ferrol. Tiña 208 habitantes no ano 2007 segundo datos do Instituto Galego de Estatística dos cales eran 102 homes e 106 mulleres, o que supón un aumento con relación ao ano 2000 cando tiña 185 habitantes.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Lago 
### Parroquias de Valdoviño
## Notas
It Must Have Been Love

"**It Must Have Been Love**" é un single do dúo de pop sueco Roxette. "It Must Have Been Love" é unha balada escrita por Per Gessle que se converteu no terceiro número un nos Estados Unidos do grupo, e un dos seus singles máis vendidos, sendo certificado como disco de ouro en numerosos países.

A canción, incluída na banda sonora do popular filme *Pretty Woman*, rivaliza con "The Look" e "Joyride" como a canción coa que se identifica o grupo. En 2005, Per Gessle recibiu  un premio do BMI despois de que a canción fose radiada catro millóns de veces.

## Lista de temas 
## Véxase tamén 
### Ligazóns externas 
* Roxette , páxina oficial de Roxette.
* Marie Fredriksson, páxina oficial de Marie Fredriksson.
* Gessle, páxina oficial de Per Gessle.
* Run to Roxette, comunidade on-line de fans.
* The Daily Roxette, comunidade on-line de fans.
O Vilar de Lago, Lago, Valdoviño

**O Vilar de Lago** é un lugar da parroquia de Lago no concello coruñés de Valdoviño na comarca de Ferrol. Tiña 106 habitantes no ano 2007 segundo datos do Instituto Galego de Estatística dos cales eran 57 homes e 49 mulleres, o que supón un aumento con relación ao ano 2000 cando tiña 103 habitantes.

Está situado xunto ao Vilar (O Sequeiro). En Información Xeográfica de Galicia, as localidades do Vilar e do Vilar de Lago aparecen por erro, as dúas, na parroquia de Lago.

## Notas 
## Lugares e parroquias 
### Lugares de Lago 
### Parroquias de Valdoviño
Alzira

**Alzira** é unha cidade da Comunidade Valenciana. Pertencente á provincia de Valencia, na comarca da Ribera Alta e capital da mesma, ten 44.440 habitantes (INE 2008) cunha área de influencia que excede os 250.000.
miniatura|esquerda|200px|Monumento a San Bernardo, María e Gracia na avenida Sants Patrons.
miniatura|290px|Vista xeral da Praza Major.

## Xeografía 
O municipio de Alzira atópase entre os 14 e 20 metros sobre o nivel do mar, entre os meridianos 3º10' e 3º23' de lonxitude oeste e os paralelos 39º4' e 39º11'. A súa extensión é de 111,46 quilómetros cadrados, polo que é un dos máis extensos da provincia de Valencia. A distancia coa Cap i Casal é de 36&nbsp;km.

Situado na súa maior parte na marxe dereita do río Xúcar ao que aflúen o río "dels Ulls" ou "Riu Verd" pola súa marxe esquerda e o barranco de Barxeta pola dereita, o río foi navegábel até Alzira por barcos de pequena tonelaxe, navegación que se mantivo ata o século XVI. O termo municipal está dividido en dous sectores, un de 83,24&nbsp;km² e outro de 28,22&nbsp;km², chamado La Garrofera, o cal áchase separado polos termos municipais de Massalavés, Benimuslem, Alberic e Benimodo, formando un enclave.

A superficie do termo é moi irregular, sendo completamente cha nas marxes do río Xúcar; cara ao sueste esténdense, paralelamente entre se, as serras de Corbera, a Murta e Lles Agulles, entre as que se desenvolven, os vales da Murta, a Casella e Aigües Vives, mentres que o sector da Garrofera está accidentado polas vertentes orientais da serra de Tous.

O clima é de tipo mediterráneo, cunha brusca transición do estiaxe estival ás abundantes choivas outonais, de tipo torrencial, que producen frecuentes inundacións

Accédese a esta cidade dende Valencia, a través da autoestrada A-7 e a autoestrada AP-7. Ten estación de ferrocarril (RENFE) da liña Valencia-Almansa, e integrada na liña de proximidades Valencia C2. Pódese acceder a Alzira en autobús interurbano desde Carcaixent, Algemesí, Cullera e Sueca.

Para os desprazamentos dentro da cidade, Alzira conta cun servizo de autobuses urbanos (*AlziBus*) de titularidade municipal cuxas tres liñas unen tódolos barrios coa estación de ferrocarril, o hospital da Ribera, centros de saúde, centros comerciais, centros de ensino etc.

### Núcleos 
* **Alzira** (barrios): 
** La Vila
** Tulell
** L'Alborxí
** Centre Urbà
** Sant Joan
** Sants Patrons
** Caputxins
** Les Basses
** Venècia
** L'Alquerieta
* '''La Barraca d'Aigües Vives** (Entidade Local Menor)
* **El Torretxó**
* **La Garrofera**
* **El Pla de Corbera**
* **San Bernat**
* **Vilella'''
Os Cruceiros

Como topónimo **Os Cruceiros** pode referirse a:

;En Galiza
***Os Cruceiros**, lugar da parroquia de Melias, no concello de Coles.
***Os Cruceiros**, lugar da parroquia de San Martiño de Meis, no concello de Meis;
***Os Cruceiros**, lugar da parroquia de Priegue, no concello de Nigrán;
***Os Cruceiros**, lugar da parroquia de Forcadela, no concello de Tomiño.
***Terreo dos Cruceiros**, lugar da parroquia de Filgueira, no concello de Palas de Rei.

## Véxase tamén
### Outros artigos
***Cruceiras**, lugar da parroquia de Nogueira, no concello de Ponteareas;
***Os Cruceiros**, grupo de música tradicional.
Óbidos

O topónimo **Óbidos** pode referirse a:

*a vila portuguesa de Óbidos, no distrito de Leiria;
*o castelo de Óbidos, situado en dita vila;
*o municipio brasileiro de Óbidos, no estado do Pará.
San José

: *Para a cidade estadounidense, véxase **San Jose**, sen til.*
: Para outras cidades e vilas de tamaño medio en Filipinas, véxase **San Jose (homónimos)**

O topónimo **San José**, que é segundo a Axencia Xeoespacial Estadounidense, o máis utilizado no mundo, pode referirse a moitas cidades e vilas en Iberoamérica e España.

***San José**, capital de Costa Rica;
***San José**, capital da provincia de Chiquitos (Bolivia);
***San José**, concello do departamento de Caldas, en Colombia;
***San José del Fragua**, concello do departamento de Caquetá, en Colombia;
***San José de Miranda**, concello do departamento de Santander, en Colombia;
***San José**, municipio do departamento de La Paz (Honduras);
***San José**, municipio do departamento de Copán (Honduras);
***San José**, municipio do departamento de Choluteca (Honduras)

Así como a:
***Grupo San José**, construtora San José;

## Véxase tamén 
* Xosé de Nazaret
Illa Príncipe de Gales (homónimos)

**Illa Príncipe de Gales** pode referirse á:

*A **Illa Príncipe de Gales** pertencente aos Estados Unidos de América.
*A **Illa do Príncipe de Gales** pertencente ao Canadá.
Ontinyent

miniatura|290px|Casa do Concello de Ontinyent
**Ontinyent** é un concello da Comunidade Valenciana situado ao suroeste da provincia de Valencia, na comarca do Vall d'Albaida. Ten 37.518 habitantes (INE 2008).

## Xeografía 
Situada á beira do río Clariano. O relevo é moi montañoso constituído no seu maior parte pola Serra Grossa, que serve de muralla que pecha a comarca polo oeste.

O clima é mediterráneo frío, con xeadas de primavera e neves no inverno; os veráns son extremadamente calorosos, aínda que adoita refrescar un pouco pola noite.

Dende Valencia, accédese a esta localidade a través da A-7 para enlazar coa CV-40 e finalizar na CV-650. Conta tamén con estación do ferrocarril pertencente á liña Xàtiva-Alcoi.

### Localidades limítrofes 
O concello de Ontinyent limita ao sueste con Bocairent (Valencia), ao leste con Agullent (Valencia), ao nordeste con Aielo de Malferit (Valencia), ao norte con Moixent e Vallada (Valencia), ao suroeste con Fontanars dels Alforins (Valencia) e Banyeres de Mariola (Alacant), e ao sur con Alfafara (Alacant).

## Demografía 
Ontinyent ten 36.695 habitantes (INE 2007). Segundo este censo, un 11,9% da súa poboación é da inmigración.

Entre os censos de 1920 e 1930, diminuíu a poboación por independizarse Fontanars dels Alforins

## Economía 
A economía de Ontinyent descansa principalmente na industria téxtil, con grandes empresas que ao longo dos anos foron referencia no País Valenciano e internacionalmente: *Colortex*, *Paduana*, *Revert*... son só algúns exemplos. Con todo, a crise do sector téxtil fíxose patente na comarca e na cidade pecharon non só empresas que pola súa fortaleza eran bandeira da industria ontiñentina, como a téxtil *Paduana* e dentro do xero de punto a fábrica de Torró, senón tamén moitas outras de menos forza e algunhas industrias e empresas doutros sectores que dependían do sector téxtil.

Ademais posúe unha riqueza agrícola considerable. A súa vexetación constitúena fundamentalmente piñeiros e outras como tomiño, romeu e a aulaga. Os cultivos que ocupan o fondo dos vales son: vide, oliveiras, alfarrobeiras, amendoeiras, cereais e diferentes árbores de froitas.

## Notas
Fabiola Mora y Aragón

**Fabiola Fernanda María de las Victorias Antonia Adelaida de Mora y Aragón**, chamada **Fabiola de Mora y Aragón**, coñecida como **Fabiola de Bélxica** e co título oficial de **raíña Fabiola de Bélxica**, nada en Madrid o 11 de xuño de 1928 e finada en Bruxelas o 5 de decembro de 2014, foi unha nobre española, raíña consorte de Bélxica na segunda metade do século XX.

## Traxectoria 
Era a terceira filla de Gonzalo de Mora y Fernández Riera del Olmo, conde de Mora e marqués de Casa Riera, e de Blanca de Aragón y Carrillo de Albornoz Barroeta-Aldamar y Elío. Un dos seus sete irmáns foi o actor Jaime de Mora y Aragón. Prepárase como enfermeira e traballa nun hospital de Madrid.

### Reinado 
O 15 de decembro de 1960, casou en Bruxelas co rei Balduíno de Bélxica, fillo do rei Leopoldo III e da raíña Astrid. A partir dese momento recibirá o título de "raíña dos belgas", coa que se lle coñecerá. A súa actividade como raíña consorte nunha democracia parlamentaria non tivo intervención política, e dedicouse a tarefas de promoción social e educación.

Ademais de visitar outros países en viaxes oficiais e de ser a anfitrioa doutros mandatarios estranxeiros en Bélxica, foi a presidenta de honra de UNICEF en Bélxica, e creou diversas institucións, como a Fundación Raíña Fabiola de Saúde Mental. Asumiu cargos de representación institucional vencellados á cultura, á infancia e á saúde, como a presidencia de honra do premio Raíña Isabel de Bélxica de música a partir de 1965. Foi nomeada membro de honra da Real Academia de Medicina de Bélxica.

### Tralo reinado 
Non tivo fillos, e á morte do seu home o 31 de xullo de 1993 a coroa pasou ao irmán de Balduíno, o rei Alberte II de Bélxica. O seu título pasou de ser *Fabiola, raíña dos belgas* ao de *raíña Fabiola de Bélxica*, mentres que a raíña dos belgas pasou a ser a súa cuñada Paola de Bélxica.

Durante cinco anos seguiu vivindo no castelo de Laeken, ata que en 1998 se muda ao castelo de Stuyvenberg, e dedicou o seu tempo a labores sociais, mentres que restrinxiu as súas aparicións en público. Representa en 1995 a Bélxica no cumio mundial das Nacións Unidas sobre a muller, celebrado en Beixín, aceptou ser madriña dunha fragata F930 da Armada belga (2007) e presidiu en funcións honorarias a Fundación Rei Balduíno.

A comezos de 2009 foi operada de tiroide en Liexa. Unha semana despois foi hospitalizada, aqueixada de pneumonía.

## Vida persoal e crenzas 
Fabiola de Bélxica, ao igual que o foi o seu home, foi católica e pertenceu ao movemento neopentescostal, unha corrente que destaca o papel do Espírito Santo na fe e na práctica relixiosa. Por esa razón vestiu completamente de branco no enterro do seu home, en vez do tradicional loito negro.

Hai un colexio en Santiago de Compostela que leva o nome de Raíña Fabiola na súa honra.

## Véxase tamén 
### Ligazóns externas 
* Información sobre Fabiola de Bélxica na web da monarquía belga.
Lista de gobernantes de Santa Lucía

thumb|250px|Bandeira de Santa Lucía
O Primeiro Ministro é o xefe de goberno de Santa Lucía.

## Ministros-Xefes de Santa Lucía (1960-1967) 
* George Charles - 1 de xaneiro de 1960 - abril de 1964
* John Compton - abril de 1964 - marzo de 1967

## Premier de Santa Lucía (1967-1979) 
* John Compton - marzo de 1967 - 22 de febreiro de 1979

## Primeiros ministros de Santa Lucía (1979- )
Petrer

miniatura|290px|Castelo de Petrer Nevado.
**Petrer** é un concello do País Valenciano situado no centro interior da provincia de Alacant, na comarca do Vinalopó Mitjà. O núcleo urbano de Petrer atópase completamente fusionado co de Elda, formando a conurbación Elda-Petrer.

Petrer ten 33.486 habitantes (INE 2007), poboación que aumentou moito grazas ao seu desenvolvemento industrial. A súa economía está baseada na fabricación de todo tipo de calzado, así como nunha puxante industria da marroquinaría.

## Xeografía 
Petrer atópase situado na cunca media do Vinalopó, río que discorre pola zona oeste do seu termo municipal.

Cunha superficie de 104,2&nbsp;km², limita ao norte cos municipios de Castalla e Sax, ao sur cos de Novelda e Monforte del Cid; ao leste con Agost e ao oeste con Elda, poboación coa cal forma unha conurbación de 88.845 habitantes.

O relevo de Petrer, eminentemente montañoso, está constituído por un corredor estreito existente entre as terras baixas de Elx e a meseta de Villena, situado ao fondo dunha cubeta entre importantes somontes, destacando as serras do Cid, do Caball e o Maigmó. O clima, sendo mediterráneo, caracterízase pola escaseza e irregularidade das choivas, e unhas temperaturas agradables, con invernos curtos e pouco fríos e unha estación estival longa.

## Economía 
A economía da comarca ten como actividade principal o calzado. Actualmente parece experimentarse un proceso no cal intégranse, xunto ás fases produtivas da industria do calzado, un sector primario crecente (actividades agrícolas e mineiras) e un sector de servizos.

A industria do calzado e a marroquinaría convertéronse, ao longo dos anos, no tecido produtivo básico. O tamaño da empresas (pequeno e mediano), así como a súa organización, permiten unha ampla flexibilidade e adaptación á demanda de distintos volumes de pedido de zapatos, bolsos e outros complementos.

Na actualidade existen preto de 220 empresas de calzado, o que representa preto do 45% do total. O resto de actividades industriais son, por orde de importancia, as empresas de construción, marroquinería e a industria agroalimentaria que, malia o seu escaso número, están plenamente introducidos no mercado internacional.

## Demografía 
Petrer ten 33.486 habitantes (INE 2007), o que representa o 37,72% da poboación da conurbación Elda-Petrer. Dende os anos 70 do século XX, Petrer absorbeu gran parte do crecemento demográfico de Elda, grazas a ter o municipio petrerí unha maior superficie edificábel, especialmente no barrio de *la Frontera* entre os dous termos.

A porcentaxe de inmigrantes censados en Petrer é do 3,34% (INE 2006), o máis baixo de tódolos municipios de máis de 2.000 habitantes da provincia de Alacant. A meirande parte dos inmigrantes do municipio proceden de Iberoamérica.

## Notas
La Vall d'Uixó

miniatura|La Vall d'Uixó
'''La Vall d'Uixó'*, tamén coñecida coma *Vall-Llarga*, *Vall del Duc* ou *La Vall'', é un concello do País Valenciano situado ao sueste da provincia de Castelló, na comarca da Plana Baixa. Ten 31.978 habitantes (INE 2007).

## Xeografía 
O municipio áchase situado xunto á costa mediterránea, o que lle fai gozar dunhas condicións climáticas típicas desta costa, con invernos suaves e veráns calorosos. A súa temperatura máxima aproxímase aos 40&nbsp;°C mentres que a mínima sitúase en torno aos 3&nbsp;°C. A taxa pluviométrica é de 509,51&nbsp;mm.

Dista uns 30&nbsp;km de Castelló de la Plana e atópase a pouco menos de 50&nbsp;km de Valencia. É unha cidade interior situada entre un val e a moi poucos quilómetros, tan só oito, das praias da Costa do Azahar. O acceso a esta cidade efectúase por estrada. Accédese desde a CV-10.

La Vall d'Uixó está rodeada na Plana Baixa polos municipios de Almenara, Artana, Alfondeguilla, La Llosa, Moncofa, Nules e Xilxes; coa provincia de Valencia polo municipio de Sagunt.

## Demografía 
La Vall d'Uixó ten 31.978 habitantes (INE 2007).

## Economía 
A actividade económica e industrial na localidade desde antigo estivo centrada na actividade agrícola, con dúas artesanías importantes: a alpargataría e a alfaiaría.

Progresivamente, a produción artesanal da alpargata foi adquirindo caracteres industriais, ata que na primeira metade do século XX, sobre todo coa creación da empresa familiar Segarra e os seus traballos para o exército, a industria do calzado convértese no sector punta do desenvolvemento económico da poboación.

Este proceso de industrialización, baseado fundamentalmente na empresa Segarra, estivo acompañado da creación de numerosas empresas de calzado ao redor desta. En ningún momento este feito significou a perda do carácter agrícola da cidade. Pódese dicir que as principais actividades nestes últimos tempos foron a industria do calzado e a produción agrícola, sobre todo de agres, favorecida polo clima con que conta a localidade.

Esta carencia de diversificación industrial viuse afectada pola crise do sector do calzado, que levou á desaparición de moitas empresas e, polo tanto, á perda de postos de traballo.

## Notas
La Vila Joiosa

**La Vila Joiosa** (en valenciano: *La Vila Joiosa* , en castelán: *Villajoyosa*, cooficiais), chamada normalmente **La Vila** e antigamente *Alonis*, é un concello do País Valenciano situado na costa da provincia de Alacant. Ten 32.534 habitantes (censo de 2008) e é a capital da comarca da Marina Baixa e cabeza de partido xudicial. Popularmente é coñecido co dito: "De la Vila i plores, cabra fotuda" (*Da Vila e choras, cabuxa fodida*).
miniatura|290px|Vista do barrio de Sant Joan

## Xeografía 
La Vila Joiosa atópase 32&nbsp;km ao nordeste da cidade de Alacant. É a capital da comarca da Marina Baixa. Polo casco urbano de La Vila Joiosa pasa o río Amadorio, procedente do pantano de Relleu. O termo municipal ten 15&nbsp;km de costa.

Dende Alacant accédese a esta localidade pola AP-7 ou a N-332. O TRAM Metropolitano de Alacant, o *trenet de la Marina* de FGV, que leva dende Alacant até Dénia ten en La Vila Joiosa unha parada facultativa e de cruzamento de trens (a estación ten 4 vías) e polo menos 3 máis no seu municipio.

### Localidades limítrofes 
Limita cos termos municipais de Aigües, El Campello, Finestrat e Orxeta.

## Demografía 
Con 30.550 habitantes segundo o censo do 1 de xaneiro de 2007, Villajoyosa é o 12º municipio da provincia de Alacant por poboación. O 18,2% da poboación do municipio era no 2007 da inmigración (da que un 61,1% era doutras nacionalidades da UE).

## Economía 
Cidade de grande tradición pesqueira, actualmente na súa economía destacan as industrias de chocolate e o turismo.

## Praias 
*Praia L'Esparrelló
*Praia Racó del Conill

## Notas